གེ་སར་རྒྱལ་པོའི་སྒྲུང་འདི་དར་ཁྱབ་ཏུ་འགྲོ་བའི་བརྒྱུད་རིམ་ནང་དུ།ཡིད་འཛིན་གྱི་ནུས་པ་ཁྱད་པར་ཅན་གྱི་དམངས་ཁྲོད་སྒྲུང་པ་དེ་དག་གིས་གླིང་སྒྲུང་འདི་གསར་རྩོམ་དང་རྒྱུན་འཛིན་བྱས་པ་ཡིན་ལ།སྒྲུང་པའི་རིགས་ལ་ཡང་བབས་སྒྲུང་དང་།པྲ་སྒྲུང་།བསླབ་སྒྲུང་།ཐོས་སྒྲུང་།བརྒྱུད་སྒྲུང་།གཏེར་སྒྲུང་བཅས་མང་པོ་མཆིས།སྒྲུང་པའི་རིགས་མང་པོ་མཆིས་པ་འདི་དག་ལས་མང་ཆེ་ཤོས་ཀྱི་ཁྱད་ཆོས་ནི།གེ་སར་སྒྲུང་བློ་ངོ་ནས་བཤད་ཐུབ་པ་ཡིན་ལ།བཤད་ཤེས་པའི་སྒྲུང་ཡང་ལྷག་ལས་བརྒལ་བ་རེད།སྒྲུང་པ་ཉུང་ཤས་ཤིག་གིས་སྒྲུང་འབྲི་ཤེས་པ་དང་བཤད་ཤེས་ན་ཡང་སྒྲུང་དཔེ་གཅིག་ནས་གཉིས་ཙམ་ལས་འབྲི་མཁན་མེད།འོན་ཀྱང་གུ་རུ་རྒྱལ་མཚན་ལ་མཚོན་ན།འབྲི་ཤེས་པར་མ་ཟད་བཤད་ཀྱང་ཤེས་ལ།འབྲི་ཤེས་པའི་སྒྲུང་གྲངས་དེ་ཡང་ལྷག་ལ་སླེབས།ཁོ་རང་གིས་བཤད་པ་ལྟར་ན་ཁོ་ནི་གཏེར་སྒྲུང་ལ་གཏོགས་པའི་སྒྲུང་པའི་རིགས་ཡིན་ཟེར།གཏེར་སྒྲུང་ལའང་དངོས་གཏེར་དགོངས་གཏེར་གཉིས་ཡོད་པ་ལས་དགོངས་གཏེར་ལ་གཏོགས་པར་བཤད།དེ་ནི་གཙོ་བོ་བློ་ངོར་ཤར་བ་དག་ཡིག་ཐོག་ཏུ་བཀོད་རྒྱུ་དེ་ཡིན་སྐད།